**CONTRACT DE SEVICII**

**Nr. \_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_2023**

*Servicii de design interior și amenajări interioare necesare investiției Centrul Școlar de Educație Incluzivă din Cluj-Napoca, str. Aviator Bădescu nr. 3-5*.

1. **Preambul**

În temeiul Legii 98/2016 privind achizițiile publice cu modificările și completările ulterioare s-a încheiat prezentul contract de servicii, între:

**UAT JUDEŢUL CLUJ**, cu sediul în Cluj Napoca, Calea Dorobanţilor, nr. 106, cod poştal 400609, Telefon : 0372-640060, Fax : 0372-640074, [www.cjcluj.ro](http://www.cjcluj.ro/), e-mail: cjc@cjcluj.ro, cod fiscal: 4288110, cont trezorerie RO41TREZ24A840301580102X deschis la Trezoreria municipiului Cluj - Napoca, reprezentată legal prin Preşedintele Consiliului Județean Cluj - **dl. ALIN TIȘE**, în calitate de **Achizitor,** pe de o parte

**şi**

**………………………………**cu sediul în………………….., str. ……………..nr. …………….., jud………………, telefon/fax:………………., număr de înmatriculare……………….., cod fiscal……………, cont Trezorerie…………………………., reprezentată prin domnul **………………….**în calitate de **Prestator**, pe de altă parte.

1. **Definiții**

În prezentul Contract următorii termeni vor fi interpretați astfel:

1. ***“Părțile contractante*” –** suntachizitorul și prestatorașa cum sunt acestea numite în prezentul contract.
2. ***„Achizitor”* –** este beneficiarul serviciilor de proiectare în baza Contractului, precum şi succesorii legali ai acestuia. Achizitor are același înțeles cu Autoritatea Contractantă în înțelesul legislației achizițiilor.
3. **„*Prestator”* –** este persoana juridică/ fizică sau orice asociere de persoane juridice, legal constituită, responsabilă cu realizarea obiectului Contractului.
4. ***„Contract”*** – acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator și una ori mai multe autorități contractante, numit achizitor în vederea îndeplinirii integrale și corespunzătoare a tuturor obligațiilor sale asumate prin Contract.

 **e) *„Prețul Contractului*”** – prețul plătibil Prestatorului de către Achizitor, în baza Contractului, pentru îndeplinirea integrală și corespunzătoare a tuturor obligațiilor sale asumate prin Contract.

***f) „Standard*** ***tehnic***”– orice reglementare sau specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, în conformitate cu care se întocmește documentația tehnică, în fiecare fază de proiectare și se execută lucrările de construcție, obligatoriu pentru calitatea lucrărilor executate.

***g) “Specificații tehnice*” -** cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesității autorității contractante.

**h) „*Forța majoră”*** – orice eveniment extern, imprevizibil, absolut invincibil și inevitabil, care împiedică să fie executate obligațiile ce le revin părților, care nu poate fi creat, controlat sau modificat de către una dintre Părți, care nu este urmarea faptei acesteia sau a persoanelor pentru care aceasta este ținută a răspunde, eveniment sau circumstanță pe care Părțile nu ar fi putut să le prevadă înainte, care nu pot fi atribuite vreunei Părți și care, odată apărute, nu au putut fi evitate sau depășite de către Părți, potrivit prezentului contract și sunt constatate de o autoritate competentă.

***i) “Subcontractant’* –** înseamnă orice operator economic care nu este parte a prezentului contract și care executa/prestează și/sau furnizează anumite părți ori elemente ale serviciilor/lucrărilor sau ale construcției ori îndeplinesc activități care fac parte din obiectul prezentului contract răspunzând în fata prestatorului de organizarea și derularea tuturor etapelor necesare în acest scop.

**j) “P*enalitate contractuală”* –** despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligațiilor din contract.

***k) “Proiect” –*** înseamnă totalitatea pieselor scrise si desenate, precum si variantele electronice (scanate si editabile) elaborate, editate, și dispuse într-o forma coerenta de către prestator, absolut necesare si suficiente pentru realizarea in condițiile legislației romane a obiectivului de investiții oricare etapa prevăzută in conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice.

***l) „Proces-verbal de recepţie”*** – este documentul în care se constată îndeplinirea obligaţiilor contractuale ale prestatorului faţă de achizitor privind întocmirea documentaţiilor și trealizarea lucrărilor.

***m) „Detaliile de execuție”*** – constituie parte integrantă a proiectului şi explicitează soluțiile de alcătuire, asamblare, executare, montare și alte asemenea operațiuni privind părți/elemente de construcție ori de instalații aferente acesteia și indică dimensiuni, materiale, tehnologii de execuție, precum și legături între elementele constructive structurale/nestructurale ale obiectivului de investiții.

 ***n) „Servicii de proiectare”*** – serviciile care fac obiectul prezentului contract.

**o) “*Proiectant”* –** este elaboratorul proiectului. Acesta poate fi prestatorul însuși sau un subcontractant al acestuia**.**

***p) “Obiectiv de investiții”* –**rezultatul scontat la investirea de capital pe timp limitat, ca urmare a realizării unuia sau mai multor obiecte de investiții, situate pe un amplasament distinct delimitat, care asigură satisfacerea cerințelor formulate de beneficiarul investiției și de investitor; în sintagma "obiectiv de investiții" se cuprinde, după caz, obiectivul nou de investiții, obiectivul mixt de investiții sau intervenție la construcția existentă.

***r) “Zi” –*** zi calendaristică; an - 365 de zile.

***s) “daune-interese”*** – despăgubirile băneşti, reprezentând repararea prejudiciilor cauzate prin neexecutarea ori executarea defectuoasă sau cu întârziere a obligaţiilor contractuale

***t) “Prejudiciu”*** – consecinţele păgubitoare suportate ca urmare a neexecutării, executării cu întârziere sau necorespunzătoare a obligaţiilor contractuale

***u) “Conflictul de interese”*** – orice eveniment care influenţează capacitatea prestatorului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror subcontractanţi, salariaţi şi experţi ce acţionează sub autoritatea şi controlul prestatorului.

***3.******Interpretări***

**3.1.** În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

**3.2.** Termenul "zi" ori "zile" sau orice referire la zile reprezintă zile calendaristice, daca nu se specifică in mod diferit.

**3.3.** Clauzele prezentului contract se interpretează unele prin altele, dând fiecăreia înțelesul ce rezultă din ansamblul contractului, conform art 1267 din noul Cod civil aprobat prin Legea 287/2009.

**3.4.** Interpretarea clauzelor îndoielnice se va face in conformitate cu art 1268 din noul Cod civil aprobat prin Legea 287/2009.

**3.5.** Dacă, după aplicarea regulilor de interpretare prevăzute la art 1267, 1268 din noul Cod civil si la punctele 3.3, 3.4 din prezentul contract, acesta din urma rămâne neclar, clauzele contractuale se interpretează în favoarea celui care se obligă.

1. **Obiectul Contractului**

Obiectul prezentului *Contract* îl reprezintă achiziția publică de ***servicii de design interior și amenajări interioare necesare investiției Centrul Școlar de Educație Incluzivă din Cluj-Napoca, str. Aviator Bădescu nr. 3-5,*** denumite în continuare *Servicii*, pe care *Contractantul* se obligă să le presteze în conformitate cu prevederile din prezentul *Contract*, cu dispozițiile legale, aprobările și standardele tehnice, profesionale și de calitate în vigoare și conform cerințelor din *Caietul de Sarcini, Propunerea tehnică,* precum și a celorlalte anexe ale *Contractului*.

## Prețul Contractului

**5.1.** *Achizitorul* se obligă să plătească *Contractantului Prețul* total convenit prin prezentul *Contract* pentru prestarea *Serviciilor* care fac obiectul prezentului *Contract*, în sumă de *....................................*(*[valoarea în litere][moneda]*), la care se adaugă TVA în valoare de................................... (*[valoarea în litere][moneda]*), conform prevederilor legale.

|  |  |  |
| --- | --- | --- |
| **Nr.****Crt.** | **ACTIVITATE** | **TOTAL** **lei fără TVA** |
|  | Elaborarea proiectului de design interior, a proiectului tehnic, a detaliilor de execuţie, a fiselor tehnice |  |
|  | Execuția proiectului tehnic elaborat |   |
| **TOTAL** |  |

* 1. Prețul Contractului este ferm și nu se ajustează .
	2. Nu se efectuează plăți în avans.
1. **Durata Contractului**

Durata prezentului *Contract* este de 2 luni, începând de la de la data emiterii ordinului de incepere a prestării serviciilor.

**7.Documentele contractuale**

**7.1.** Documentele contractului sunt:

a) documentația de atribuire și clarificările survenite pe parcursul derulării procedurii de atribuire;

b) propunerea tehnică;

c) propunerea financiară;

d) graficul de prestare;

e) lista subcontractanților, dacă este cazul (acordul de subcontractare);

f) contractele de asociere, dacă este cazul;

g) angajamentul ferm de susținere din partea unui terț, dacă este cazul.

h) garanția de bună execuție;

**7.2.** Documentele enumerate la art. 7.1 se constituie în anexe la prezentul contract și fac parte integrantă din aceasta.

**7.3.** În cazul oricărei contradicții între documentele enumerate la art. 7.1 prevederile lor vor prevala în conformitate cu succesiunea de la art. 7.1.

**8. Standarde**

**8.1.** Serviciile prestate în baza Contractului vor respecta standardele, normativele și legislația în vigoare.

**8.2** Prestatorul garantează că la data recepţiei, serviciile prestate vor avea calităţile declarate de către acesta, vor corespunde reglementărilor tehnice în vigoare şi nu vor fi afectate de vicii care ar diminua sau ar anula posibilitatea de utilizare

1. **Obligaţiile principale ale prestatorului:**
	1. Întocmirea documentației tehnice complete, inclusiv detalii de execuţie pe toate componentele unui proiect tehnic executabil inclusiv servicii de amenajari interioare, cu asigurarea asistentei tehnice.

**9.2.** Documentația elaborată se va preda achizitorului, pe suport de hârtie în 2 exemplare parte scrisă și desenată (1 originale și 1 copii) și 1 exemplar pe suport electronic.

**9.3.** Livrabilele corespunzatoare Activitatii nr. 1 sunt cel putin:

* + 1. Proiectul de design interior
		2. Proiectul de decorare si semnalistica
		3. Propunere de functionalitate design
		4. Propunere finisaje, materiale, cromatică
		5. Propunere Branding
		6. Detalii tehnice de execuție
		7. Fise tehnice pentru elementele folosite

**9.4**. Orice solicitare legală de completare a documentației făcută de achizitor, se va efectua cu celeritate de către prestator, fără costuri suplimentare.

**9.5.** La elaborarea acestei faze de proiectare și întocmirea tuturor documentelor care fac obiectul contractului, prestatorul are obligația de a aplica toate normativele și toate standardele şi prescripțiile tehnice în vigoare sau actualizate pe parcursul prestării serviciilor.

**9.6**. Prestatorul se obligă să presteze serviciile în perioada de timp specificată în Contract și oferta tehnică.

**9.7**. Prestatorul va transmite Achizitorului cu promptitudine proiectul elaborat. Achizitorul va notifica toate observaţiile sau, dacă proiectul transmis nu este în conformitate cu prevederile Contractului, îl va respinge, cu prezentarea motivaţiei. Proiectul care a fost respins va fi corectat şi retransmis cu promptitudine. Prestatorul va retransmite toate proiectele pentru care a primit observaţii, luând în consideraţie, acolo unde este necesar, observaţiile primite.

**9.8.** Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat în conformitate cu propunerea sa tehnică și caietul de sarcini.

**9.9**. Prestatorul se obligă să supravegheze prestarea serviciilor, să asigure resursele umane, personal calificat, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract.

**9.10**. Prestatorul se obligă să urmărească modul de execuţie, informând achizitorul asupra eventualelor greşeli de implementare sau neconcordante faţă de proiect.

**9.11.** Prestatorul se obligă să dea soluţii tehnice pentru toate problemele ivite pe parcursul implementarii.

9.12. Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**9.13.** În cazul în care pe parcursul prestarii serviciilor de amenajare interioara se identifică erori, omisiuni, ambiguităţi, discrepanţe sau alte deficienţe de proiectare, acestea vor fi remediate pe cheltuiala prestatorului.

1. **Obligaţiile achizitorului. Plăți.**

**10.1**. Pentru Etapa I, Achizitorul se obligă să plătească preţul către prestator în termen de 30 zile de la semnarea Procesului-verbal de predare-primire a documentației întocmit pentru Activitatea 1 - Etapa I - Elaborarea proiectului tehnic de design interior, a detaliilor de execuție, a fiselor tehnice, respectiv în termen de 30 zile de la înregistrarea facturii la sediul Achizitorului dacă acest fapt este ulterior semnării procedului-verbal.

**10.32**. Pentru Etapa II *,* Achizitorul se obligă să plătească preţul către prestator în termen de 30 zile de la semnarea procesului-verbal de receptie a serviciilor de design si amenajare interioară, sau de la înregistrarea facturii la registratura generală a achizitorului, dacă acest fapt este ulterior semnării procesului-verbal.

**10.3.** Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut şi pe care le consideră necesare îndeplinirii contractului.

**11. Obligații privind Conflictul de interese**

Prestatorul va lua toate masurile necesare pentru a preveni ori stopa orice situație care ar putea compromite executarea obiectiva si imparțială a prezentului contract. Conflictele de interese pot apărea in mod special ca rezultat al intereselor economice, afinităților politice ori de naționalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul îndeplinirii prezentului contract trebuie notificat in scris achizitorului, in termen de 5 zile de la apariția acestuia.

1. **Sancţiuni pentru neîndeplinirea culpabilă a obligaţiilor**

12.1. In cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,1% din preţul contractului pentru fiecare zi de întârziere.

12.2. In cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti ca penalităţi 0,1% din plata neefectuată pentru fiecare zi de întârziere.

12.3. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune interese, fără intervenția instanței de judecată.

12.4. Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

1. **Recepţie şi verificări**

13.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

13.2.Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

1. **Întârzieri**

14.1. Dacă pe parcursul îndeplinirii contractului prestatorul nu respectă perioada de prestare, din motive neimputabile, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în ofertă se face cu acordul părţilor, numai prin act adiţional.

14.2. In afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

1. **Garanţia de bună execuţie a contractului**

**15.1.**Prestatorul se obligă să constituie garanţia de bună execuţie a contractului în procent de 5% din valoarea contractului fără TVA. Garantia de buna executie se constituie in conformitate cu art. 154 din Legea nr.98/2016 si art.40 din HG nr.395/2016, respectiv prin ............................, garanția de bună executie devine anexa la contract.

 **15.2.** - Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care prestatorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**15.3.** - Achizitorul se obligă să emită ordinul de incepere a contractului numai după ce s- a făcut dovada constituirii garanţiei de bună execuţie

**15.4.** Garanţia de bună execuţie se constituie, în termen de 5 zile de la semnarea contractului. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică

**15.5.** Restituirea garanţiei de bună execuţie se va efectua în strictă conformitate cu prevederile legale de reglementare în materie la data restituirii, potrivit Articolul 154^2 alin. (2) din Lege 98/2016.

1. **Amendamente**

16.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

**17. Subcontractarea**

**17.1.** La încheierea Contractului sau atunci când se introduc noi subcontractanți, este obligatorie furnizarea către Achizitor a contractelor încheiate de către Prestator cu subcontractanții nominalizați in oferta sau declarați ulterior, astfel încât activitățile ce revin acestora sa fie cuprinse in Contract devenind anexe ale acestuia.

**17.2**. Prestatorul are dreptul de a înlocui/implica noi subcontractanți în perioada de implementare a Contractului, cu condiția ca schimbarea sa nu reprezinte o modificare substanțială a acestuia, in conformitate cu cele prevăzute expres de legislația in vigoare privind achizițiile publice.

**17.3.** Prestatorul nu va avea dreptul de a înlocui/implica niciun subcontractant, în perioada de implementare a contractului fără acordul prealabil al Achizitorului.

**17.4.** În vederea obținerii acordului Achizitorului, noii subcontractanți sunt obligați să prezinte:

1. o declarație pe proprie răspundere prin care își asumă prevederile caietului de sarcini si a propunerii tehnice depusa de către Prestator la oferta, pentru activitățile supuse subcontractării.;
2. contractele de subcontractare încheiate între Prestator si noii subcontractanți ce vor cuprinde obligatoriu dar fără a se limita la acestea, informații cu privire la activitățile ce urmează a fi subcontractate, datele de contact si reprezentanții legali, valoarea aferenta activității ce va face obiectul contractului;
3. certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

**17.5.** Dispozițiile privind înlocuirea/implicarea de noi subcontractanți nu diminuează in nici o situație răspunderea Prestatorului in ceea ce privește modul de îndeplinire a Contractului.

1. **Cesiunea**

18.1. Prestatorul are dreptul de a cesiona doar creantele nascute din acest contract, obligatiile nascute ramanand in sarcina partilor contractante, astfel cum au fost stipulate si asumate initial.

18.2 Cesiunea nu va exonera Prestatorul de nici o responsabilitate privind garanţia sau orice alte obligaţii asumate prin contract.

1. **Forţa majoră**

**19.1.** Forţa majoră este constatată de o autoritate competentă.

**19.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**19.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**19.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**19.5** Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea deplin drept a prezentului contract, fără ca vreuna dintre părţi să poată pretindă celeilalte daune-interese.

1. **Rezilierea contractului**

**20.1** În caz de neexecutare totală, parţială sau în caz de executare necorespunzatoare a obligaţiilor asumate prin prezentul Contract de către oricare dintre Părţi, cealaltă Parte are dreptul să declare rezilierea unilaterală a Contractului, fără intervenția instanței de judecată sau a altor autorități.

**20.2** Rezilierea unilaterală va opera la comunicarea declaraţiei de reziliere trimise Părţii în culpă (“Notificarea de reziliere”) în baza art. 1552 Codul civil. Anterior rezilierii, Partea prejudiciată va transmite Părţii în culpă o notificare („Notificare de remediere”) prin care se va descrie nerespectarea Contractului, cu referire la clauzele ce reglementează obligaţia neexecutată ori executată necorespunzător şi se va solicita remedierea acesteia în termen de 7 zile calendaristice („Termen de remediere”). În cazul în care Partea în culpă nu remediază încălcarea respectivă în Termenul de remediere, Partea prejudiciată va comunica Notificarea de reziliere.

**20.3** Achizitorul nu este obligat să comunice Notificarea de remediere şi să acorde Termen de remediere Prestatorului în cazul în care acesta se află de drept în întârziere cu privire la neexecutarea obligaţiilor conform Contractului sau conform prevederilor legale.

**20.4** Rezilierea va opera fără intervenţia instantelor judecătoreşti sau a altor formalităţi în afara celor de mai sus. Prevederile prezentului paragraf nu înlătură răspunderea Părţii care, în mod culpabil, a cauzat încetarea Contractului.

**21. Încetarea contractului**

Prezentul Contract poate înceta, prin:

* executarea corespunzătoare a obligațiilor conform dispozițiilor prezentului Contract
* acordul de voință al Părților, consemnat în scris
* rezilierea unilaterală de către o Parte în cazul îndeplinirii în mod necorespunzător sau neîndeplinirii obligațiilor contractuale de către cealaltă Parte, precum și în alte cazuri precum falimentul Prestatorului, retragerea autorizației de funcționare a acestuia, existența unui caz de conflict de interese, etc.
1. **Soluţionarea litigiilor**

**22.1.** Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**22.2.** Dacă achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de instanţele de contencios de la sediul autorităţii contractante.

**23. Drepturi de proprietate intelectuală**

**23.1.** În relația dintre Părți, Prestatorul își va păstra dreptul de autor și alte drepturi de proprietate intelectuală/industriala asupra Documentelor de proiectare/alte documente elaborate de către acesta (sau în numele acestuia) până la aprobarea si plata lor de către Achizitor, dată la care devin proprietatea CentruluiȘcolar de Educație Incluzivă .

 **23.2.** De la data aprobării, recepționării si plații lor de către Achizitor, Prestatorul cesionează drepturile sale către CentrulȘcolar de Educație Incluzivă. Cesiunea este exclusiva si operează de drept.

**24.** **Datele cu caracter personal**

Prelucrarea datelor cu caracter personal se face potrivit Regulamentului (UE) 2016/679 al Parlamentului European și Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

1. **Limba care guvernează contractul**

 Limba care guvernează contractul este limba română.

1. **Comunicări**

**26.1.** (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

**26.2**.Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

1. **Dispoziţii finale**

Clauzele prezentului contract se completează cu prevederile legislaţiei generale şi specifice în materie, actualizată până în momentul încheierii contractului.

1. **Legea aplicabilă contractului**

Contractul va fi interpretat conform legilor din România.

Prezentul contract se încheie în două exemplare originale, câte unul pentru fiecare parte.

|  |  |
| --- | --- |
| **ACHIZITOR** | **PRESTATOR** |
| **U.A.T. JUDEȚUL CLUJ** |  |